กลุ่มทีซี

**กลุ่มทีซี** หรือ **ทีซีกรุ๊ป** () เป็นกลุ่มบริษัทผู้ผลิตและจัดจำหน่ายในอุปกรณ์รับส่งวิทยุสื่อสารสองทางในประเทศไทย ก่อตั้งขึ้นเมื่อปี พ.ศ. 2534 ประกอบไปด้วยตราสินค้าซี่งเป็นเครื่องหมายการค้าจดทะเบียน คือ **สเปนเดอร์**, **สปีดเดอร์**, **เซนเดอร์**, **ที.ซี.คอม** และ **ไควา** สำหรับใช้งานวิทยุคลื่นความถี่ภาคประชาชน, วิทยุสมัครเล่น, วิทยุสังเคราะห์ความถี่, วิทยุอินเทอร์เน็ต และอุปกรณ์เสริมอื่น ๆ ซึ่งเป็นที่นิยมในประเทศไทย

## ประวัติ
ทีซีกรุ๊ป มีจุดเริ่มต้นในวันที่ 3 ธันวาคม พ.ศ. 2534 ในการจัดตั้ง บริษัท ที.ซี. เรดิโอ แอนด์ คอมมิวนิเคชั่น จำกัด ต่อมาในวันที่ 19 พฤษภาคม พ.ศ. 2543 ได้จดทะเบียนตั้ง บริษัท ที.ซี.เทคโนโลยี แอนด์ คอนซูมเมอร์ จำกัด เพื่อใช้เป็นศูนย์ตรวจสอบคุณภาพสินค้า และในปี พ.ศ. 2544 บริษัทได้เปิดตัวผลิตภัณฑ์วิทยุสื่อสารภายใต้ตราสินค้า สเปนเดอร์ นอกจากนี้ในปี พ.ศ. 2554 ทีซีกรุ๊ป ได้รับมาตรฐาน ISO 9001:2008 อีกด้วย

## บริการ
ทีซีกรุ๊ป แบ่งการให้บริการออกเป็น 2 ส่วน ได้แก่ สำนักงานใหญ่ คือ บริษัท ที.ซี. เรดิโอ แอนด์ คอมมิวนิเคชั่น จำกัด ตั้งอยู่ที่ เลขที่ 44/4-5 ซอยภูมิจิตร (ซอยสุขุมวิท 46) ถนนสุขุมวิท แขวงพระโขนง เขตคลองเตย กรุงเทพมหานคร และศูนย์ตรวจสอบคุณภาพ คือ บริษัท ที.ซี.เทคโนโลยี แอนด์ คอนซูมเมอร์ จำกัด เลขที่ 99 หมู่ 5 ตำบลบางระกำ อำเภอบางเลน จังหวัดนครปฐม

### สเปนเดอร์เน็ตเวิร์ก
สเปนเดอร์เน็ตเวิร์ก () คือระบบเครือข่ายสำหรับวิทยุสื่อสารใส่ซิมโดยเฉพาะของสเปนเดอร์ที่สามารถใช้งานได้โดยไม่จำกัดระยะทางตามข้อดีของวิทยุสื่อสารใส่ซิม อาศัยเพียงโครงข่ายสัญญาณโทรศัพท์เคลื่อนที่ เพื่อตอบสนองการใช้งานที่หลากหลาย ทั้งการใช้งานสำหรับบริหารพื้นที่ อาคารสำนักงาน การกู้ภัย หน่วยบริการฉุกเฉิน การรักษาความปลอดภัย การขนส่ง ภายในอุตสาหกรรมขนาดใหญ่ เพื่อการสันทนาการและการท่องเที่ยว

นอกจากนี้ สเปนเดอร์เน็ตเวิร์กยังให้บริการกลุ่มสาธารณะเพื่อการพูดคุยสาธารณะประโยชน์ การแจ้งข้าวสาร และการพูดคุยที่ไม่ใช่ในเชิงพาณิชย์

### บริการให้เช่าวิทยุสื่อสาร
ทีซีกรุ๊ป ให้บริการเช่าใช้งานวิทยุสื่อสารใส่ซิม ในรูปแบบของรายวัน รายสัปดาห์ และรายปี โดยมีผู้ใช้บริการหลักหลายราย เช่น สถานีโทรทัศน์ไทยพีบีเอส, ไบเทคบุรี และบุญรอดเทรดดิ้ง

## ผลิตภัณฑ์
ผลิตภัณฑ์ของ ทีซีกรุ๊ป เป็นวิทยุสื่อสารสองทางออกเป็น 4 กลุ่ม ได้แก่

* วิทยุคลื่นความถี่ภาคประชาชน ()
* วิทยุสมัครเล่น ()
* วิทยุสังเคราะห์ความถี่ สำหรับหน่วยงานราชการและรัฐวิสาหกิจ
* วิทยุอินเทอร์เน็ต () หรือวิทยุสื่อสารใส่ซิม

### ตราสินค้า
โดยแบ่งออกเป็นหลายตราสินค้า ประกอบไปด้วย

* สเปนเดอร์ () เป็นตราสินค้าหลัก ประกอบด้วยผลิตภัณฑ์แบบวิทยุคลื่นความถี่ภาคประชาชน, วิทยุสมัครเล่น, วิทยุสังเคราะห์ความถี่ และวิทยุอินเทอร์เน็ต
* สปีดเดอร์ () เป็นผลิตภัณฑ์วิทยุคลื่นความถี่ภาคประชาชน
* เซนเดอร์ () เป็นผลิตภัณฑ์วิทยุคลื่นความถี่ภาคประชาชน
* ที.ซี.คอม () เป็นผลิตภัณฑ์วิทยุสังเคราะห์ความถี่ และวิทยุคลื่นความถี่ภาคประชาชน
* ไควา () เป็นผลิตภัณฑ์เสริมสำหรับอุปกรณ์วิทยุสื่อสาร เช่น แหล่งจ่ายไฟ

## ระเบียงภาพ

ไฟล์:Thai CB radio T.C. Com, Motorola and Icom.jpg|วิทยุคลื่นความถี่ภาคประชาชน ที.ซี.คอม TCM-2 ย่านความถี่สูงมาก (VHF) (เครื่องซ้ายสุด)
ไฟล์:Spender UBC-410T.jpg|วิทยุคลื่นความถี่ภาคประชาชน สเปนเดอร์ UBC-410T ย่านความถี่สูงยิ่ง (UHF)
ไฟล์:Kaiwa VSWR SX-400.jpg|อุปกรณ์วัดกำลังวัตต์เครื่องวิทยุสื่อสารและสายอากาศ ไควา SX-400


## อ้างอิง

หมวดหมู่:บริษัทอิเล็กทรอนิกส์ของไทย
หมวดหมู่:บริษัทเกี่ยวกับวิทยุสมัครเล่น
หมวดหมู่:บริษัทผู้ผลิตที่ตั้งอยู่ในกรุงเทพมหานคร
หมวดหมู่:บริษัทอิเล็กทรอนิกส์ที่ก่อตั้งในปี พ.ศ. 2534
หมวดหมู่:ตราสินค้าไทย
หมวดหมู่:บริษัทไทยที่ก่อตั้งในปี พ.ศ. 2534
หมวดหมู่:ผู้ผลิตวิทยุ
หมวดหมู่:รุ่นของวิทยุ